Den nye modellen ble først introdusert i Europa, Det fjerne østen og Sør-Amerika. Ikke før i 1995 ble den lansert i Afrika, Australia, Canada, Øst-Europa, Japan, Midtøsten og USA. Fra 1995 ble automatkassen også tilgjengelig på dieselmodellene. I 1999 ble V8-motoren revidert under prosjektnavnet «Thor». Den siste ansiktsløftingen på denne modellen var da frontlyktene ble byttet fra firkantede til to runde i 2000. Den siste P38a ble produsert 13. desember 2001, etter bare syv år.